 Bàbá Wande, lásìkò to ń bá BBC Yoruba sọrọ ni, ọmọ bibi ìlú Osogbo ni òun, tí òun sì lọ sile ẹkọ alakọbẹrẹ Ansardeen àti ilé ẹkọ mọda. O ni odun mẹẹdọgbọn ni òun fi kọ iṣẹ tíátà lọdọ oga òun, Oyin Adejobi, àmọ ilé ẹkọ alakọbẹrẹ ni òun ti ní ìfẹ sì ère tíátà nígbà tí olóògbé Adejobi máa ń wà ṣe ère nílé ẹkọ òun. Adepoju ni òun bẹrẹ ère tíátà, tí òun sì ni ìlọsíwájú nínú eré itage, Atọka, fídíò àgbéléwò àti sinima, kò tó di pé òun dá dúró, láti máa ṣe iṣẹ ti ara òun. Nígbà tó ń ṣàlàyé lórí imisi to ni nípa kíkọ ère Ti Olúwa Nile, bàbà Wande ni ilu Eko ni imisi náà tí wá, nígbà tí wọn ń ṣe ipilẹ ile ni oru, tí wọn sì ń kọ ilé náà ni oru, ó wá gbosuba fún Tunde Kelani tó fi owó tí sinima náà nìdí, tó fi di fíìmù àgbéléwò. Bákan náà lo ṣàlàyé nipa ìròyìn kan tó já nilẹ pé òun fẹ gbé Tunde Kelani lọ sílè ẹjọ, gbajumọ osere náà ni ìròyìn eke ni ìròyìn náà, òun kò sọ bẹẹ, òun kò sì leè gbé Kelani lọ sílè ẹjọ láéláé. Bàbá Wande fikùn pé Mo fẹ sọ ere Tí Olúwa Ni Ilẹ di sinima, máa si parọ àwọn oṣere tó kopa ninu rẹ, tí yóò fi bá ìlànà tode òní mú. O tun sísọ lójú rẹ pé, inu sinima Ilé Tí A Fi Itọ mọ ní òun ti ń jẹ orúkọ Baba Wande, èyí tó wà di Gbajumọ títí di òní, kii sì ṣe wípé òun bí ọmọ kankan tó ń jẹ Wande. Bàbá Wande ni, ti òun kò bá ṣe ère tíátà, bóyá agbabọọlu ni oun kò bá jẹ, èyí tí yóò sì fún oun ní òkìkí gidi bíi ère tíátà. Asa Trokosi nibi ti ọmọde ti n jiyan ẹsẹ mọlẹbi rẹ , wọpọ ni Ghana, Togo ati Benin. Bàbá Wande, ẹni tó koro ojú sì àṣà aṣọ iwọkuwọ àti fífi ara sílẹ nínú eré, ní àṣà tí kò dára ní, àwọn sí ti ń ṣe idanilẹkọọ fún awọn obìnrin oṣere tó máa ń ṣe bẹẹ, láti pinwọ ṣíṣe àṣà burúkú náà . Gbajumọ osere náà, tó ni òun kò leè sọ iye sinima tí òun ti kopa ninu rẹ, wá fi to àwọn olólùfẹ rẹ létí pé, òun sì ń kopa gidi nínú eré lásìkò yìí, àmọ ni àwọn ojú òpó ayélujára ni kí wọn tí máa pàdé òun. Nígbà tó ń sọrọ nípa akẹẹgbẹ rẹ, Ògún Majek, tí ìròyìn gbalẹ pé ó ṣe alaisi laipẹ yii, Bàbá Wande ni irọ ni, Ogun Majek sì wá láàyè, tí àlàáfíà sí ti ń to lọwọ. Tunde Kelani: Èmi ò jẹ Baba Wande lówó lórí fíìmù Ti Olúwa nilẹ Tunde Kelani; Èmi ò jẹ Baba Wande ní owó lórí fíímù Tolúwanilẹ Gbajugbaja olosere Tunde Kelani ti sọ wi pe irọ ni ọrọ ti Baba Wande sọ, wi pe o yan oun jẹ, lori owo to san fun un lorii fiimu Ti Olúwa nilẹ. Fun igba diẹ bayii ni ariyanjiyan ti wa lori ẹni to ni fiimu Ti Olúwa nilẹ ti Mainframe gbe jade lọdun 1993, pẹlu Kareem Adepoju ti gbogbo eniyan mo si Baba Wande, ti Tunde Kelani si se olootu rẹ. Tunde Kelani nigba to n ba BBC sọrọ sọ wi pe oun ko yan Baba Wande jẹ, ati wi pe ẹtọ rẹ lohun fun un lẹyin ti won gbe fiimu naa jade, lẹyin to sọ wi pe awọn to n se ayederu filmu naa ko jẹ ki ere ko wa lori rẹ. Tunde Kelani yan mi jẹ lori fiimu Toluwanilẹ Lopin ọsẹ ni Iwe Iroyin kan sọ pé Baba Wande fẹsun kan Tunde Kelani wi pe owo to tọ si oun, kọ ni wọn fun oun lori fillmu naa ti o si jẹ wipe oun lo kọ itan naa. Amọ, Baba Wande nigba to n ba BBC sọrọ wi pe oun ko ni ija pẹlu Tunde Kelani, sugbọn otitọ ni wi pe Kelani yan oun jẹ lori filmu naa. Àwọn iròyin tì ẹ leè ní ìfẹ síí: Ọnà ọfun lọnà ọrun - omi ò jẹ ká ta ọjà Gbajumọ àgbà ọjẹ osere tíátà, Alhaji Kareem Adepoju, tí gbogbo ènìyàn mọ sí bàbá Wande, tí ṣàlàyé nípa iru èèyàn tó jẹ àti bó ṣe bẹrẹ ère tíátà. : Bàbá Wande ní gbajúmọ agbábọọlù lòun ì bá jẹ ká ní òun kò ṣeré tíátà 